Ina ng Mabuting Pangyayari ng Palanyag

Ang Ina ng Mabuting Pangyayari ng Palanyag ay ang pangalan ng estatwa ni Maria at ng batang Jesus na nakalagak sa Katedral ng San Andres sa Lungsod ng Parañaque, sa Pilipinas.

Kasaysayan 
Ang kasaysayan ng Ina ng Mabuting Pangyayari ng Palanyag ay batay sa mga sinulat ni Reb. Pdre. Nicolás de San Pedro, O.S.A., ang vicar ng Parokya ni San Andres (ngayon ay Katedral at Parokya ni San Andres), na isinulat noong 1700.

Ang mga Paring Agustino ay nagdala ng imahen mula sa Espanya noong 1580 bilang regalo mula sa Hari sa mga Pilipinong nagpa binyag sa Katolisismo. Ang mga Agustino ay nanatili sa Palanyag (ngayon ay Parañaque) at itinatag ang Parokya ni San Andres sa taong iyon. Ang imahe ay naiwang hindi nagalaw at natakpan ng alikabok hanggang sa makita ito ni Catig, isang mahirap na taga-Don Galo at tinanong ang sakristan kung maaari niyang maiuwi ang estatwa. Ang sakristan ay napilitan at ito's inilagak ni Catig sa kanyang tahanan, sinisindi ang mga kandila sa karangalan nito.

Nang namamatay si Catig , ang kanyang mga kapitbahay ay tumawag kay Reb. Pdre. Juan de Guevarra, O.S.A. upang mangasiwa ng huling basbas. Nang mabasbasan si Catig, nakita ni Pdre. De Guevarra ang estatwa na nakatayo malapit sa kama at tinanong kung maaari niya itong bilhin sa halagang PHP 24 (tandaan: ang piso ay mas mataas ang halaga sa Panahon ng Espanya). Sa simula ay tumanggi si Catig, ngunit pagkatapos ay nagbago ang kanyang isip, at napagtanto na ito ay igagalang ng mga tao. Kinuha ni Pdre. De Guevarra ang estatwa at inilagay sa kanyang sariling silid matapos mamatay si Catig. 

Ayon kay Pdre De Guevarra, nakita niya ang imahe na naglalabas ng isang mahiwagang ilaw at narinig ang maluwalhating mga himno, at napagtanto niya na ang imahe ay mapaghimala. Iniulat agad ni Pdre. De Guevarra ang milagro Kay Reb. Pdre. Alonzo de Mentrida, O.S.A.

Paglalagak 
Nang marinig ang ulat ni Pdre. Guevarra, iniutos ni Pdre de Mentrida na ilipat ang imahen sa simbahan ni San Andres. Noong Agosto 10, 1625, isang prusisyon ang ginanap, at ang imahen ay nailagak sa dambana.

Hindi alam kung ano ang tatawagan sa imahe ng Birheng Maria, Tinanong ni Pdre. Alonzo ang iba pang mga prayle na isulat ang pangalan ng lahat ng mga tanyag na pamagat ng Mahal na Ina sa Europa sa mga piraso ng papel at ilagay ito sa isang urong. Isang batang bata ang hiniling na dukutin ang pangalan at sa anim na magkakasunod na beses, ang pamagat na "Buen Suceso" ay napili, kaya pinangalanan nila ang imahe tulad nito.

Ang Arsobispo ng Maynila na si Obispo Miguel García Serrano at mga opisyal ng kolonya na nakabase sa Maynila ay dumating at iginalang ang imahen. Si Arsobispo Serrano ay kinikilalang nagtatag ng nobena at muling pagtatayo ng dambana. Matapos ang muling pagtatayo, isa pang kapistahan ang ipinagdiriwang noong Pebrero 22, 1626 na dinaluhan ng mga bayan at mga mula sa mga kalapit na lalawigan.

Kanonikal na Pagkokorona 
Ang imahen ay binigyan ng isang atas ng Kanonikal na Pagkokorona ni Papa Juan Pablo II noong 8 Setyembre 2000. Dumalo ang dating Bise Presidente Gloria Macapagal-Arroyo sa pormal na kaganapan. Ang Ina Mabuting Pangyayari ay patrona ng Diosesis ng Parañaque kasama si Apostol Andres, na kung saan inilagay ang katedral.

Noong Setyembre 8, 2010, isang opisyal na kopya gawa ng sikat na artista ng santero na si Tom Joven ay binendisyunan ni Monsignor Manuel Gabriel sa isang Misa.

Kapistahan 
Ipinagdiriwang ng Katedral at Parokya ni San Andres ang kanyang kapistahan sa Agosto 10. 

Noong Panahon ng mga Espanyol, maraming mga petsa ng kapistahan na pinarangalan kay "Nana Ciso," na tinawag sa kanya ng mga taga-bayan, tulad ng Pebrero 22 (ang unang kapistahan ni Nana Ciso, na naaprubahan ng Archdiocese ng Manila sa araw ding iyon, taon 1626), buwan ng Mayo at Oktubre, at Disyembre 1 (mula 1892 hanggang sa natapos ang Ikalawang Digmaang Pandaigdigan ipinagdiriwang ang kanyang kapistahan noong Disyembre 1 kasunod ng patron ng parokya kapistahan, San Andres Apostol, noong nakaraang araw, Nobyembre 30). Mula sa pagtatapos ng Ikalawang Digmaang Pandaigdigan hanggang 2004, ipinagdiriwang ito noong Nobyembre 29, ngunit mula noong 2005, sinusunod ito sa Agosto 10 upang gunitain ang paglalagak sa imahen noong 1625 at ito ang naging opisyal na araw ng kapistahan.

Lungsod ng Parañaque